OSNOVNA ŠKOLA IVANA MAŽURANIĆA, OBROVAC SINJSKI

KLASA: 003-08/19-01/03

URBROJ:2175-16-01-19-01

U Obrovcu Sinjskom, 18. prosinca 2019.

Na temelju članka 10. Pravilnika postupku zapošljavanja te procjeni i vrednovanju kandidata za zapošljavanje u Osnovnoj školi Ivana Mažuranića, Obrovac Sinjski, a vezano uz raspisani natječaj (KLASA: 602-01/19-01/96 URBROJ: 2175-16-01-19-01) od 10. prosinca 2019. za zasnivanje radnog odnosa na radnom mjestu učitelj/ica razredne nastave, određeno puno radno vrijeme 40 sati tjedno Povjerenstvo za vrednovanje kandidata objavljuje

**ODLUKU O**

**NAČINU PROCJENE ODNOSNO TESTIRANJA KANDIDATA**

Sukladno odredbama Pravilnika postupku zapošljavanja te procjeni i vrednovanju kandidata za zapošljavanje u Osnovnoj školi Ivana Mažuranića, Obrovac Sinjski provest će se procjena odnosno testiranje kandidata. **Vršit će se usmena procjena odnosno usmeno testiranje.**

Ako kandidat ne pristupi procjeni odnosno testiranju, smatra se da je odustao od prijave na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata.

Sukladno čl. 18. Pravilnika o postupku zapošljavanja te procjeni i vrednovanju kandidata za zapošljavanje, svi članovi Povjerenstva imaju pravo postavljati do tri pitanja iz područja procjene odnosno testiranja koja se vrednuju od strane svakog člana Povjerenstva pojedinačno od 0 do 5 bodova i na kraju zbrajaju.

Nakon utvrđivanja rezultata testiranja povjerenstvo utvrđuje rang listu kandidata.

Pravni i drugi izvori za pripremu kandidata za procjenu odnosno testiranje su:

- Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19)

- Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10 i 82/19)

POVJERENSTVO ZA VREDNOVANJE KANDIDATA